cyanic-selkie/wikianc huggingface dataset:
Pierre André Latreille
Latreille kuvasi suuren määrän uusia niveljalkaislajeja, mutta erityisen merkittävä oli hänen työnsä niiden luokittelemisessa sukuihin ja heimoihin. Häntä pidetään yhtenä modernin hyönteistieteen ja yleisemmin biologisen systematiikan tärkeistä perustajahahmoista. Muun muassa taskurapusuku Latreillia ja heimo Latreilliidae on nimetty hänen kunniakseen.
Polttouhrit
Polttouhrit on yhdysvaltalaisen kirjailija Gerald Greenin kirjoittama romaanimuotoinen kuvaus holokaustista yhden saksanjuutalaisen perheen näkökulmasta. Kirja ilmestyi vuonna 1978 ja siitä on tehty myös neliosainen televisiosarja.
Elokuvavuosi 1992
Tässä artikkelissa käsitellään vuoden 1992 aikana julkaistuja elokuvia ja elokuvamaailman merkittäviä tapahtumia.
Katsotuimmat elokuvat
Nämä elokuvat olivat Suomen kymmenen katsotuinta vuonna 1992 :
Suomalaisten pitkien elokuvien ensi-illat 1992
Suomessa sai vuonna 1992 ensi-iltansa 13 uutta kotimaista pitkää elokuvaa:
Punk Plus
Punk+ on vuonna 1995 julkaistu punk-kokoelma albumi joka sisältää mm. suomalaisia, ruotsalaisia ja yhdysvaltalaisia punk-rock yhtyeitä.
Kappaleet
Entäs Bob?
Entäs Bob? (What about Bob?) on Frank Ozin ohjaama yhdysvaltalainen komediaelokuva vuodelta 1991. Sen pääosia, neuroottista mielenterveyspotilasta ja hänen takiaan kesämökkilomansa pilaavaa omahyväistä psykiatria esittävät Bill Murray ja Richard Dreyfuss. Psykiatrin perheenjäseniä näyttelevät Julie Hagerty, Charlie Korsmo ja Kathryn Erbe.
Young Artist Awards -gaalassa elokuva palkittiin vuoden parhaana perhekomediana.
Shorelinen siirros
Shorelinen siirros on 25 kilometrin mittainen horisontaalinen siirros Tyynessämeressä Kalifornian osavaltion edustalla. Siirros löydettiin vuonna 2008 noin kilometrin päästä Diablo Canyonin ydinvoimalasta. Tutkijoiden mukaan siirros kykenee aiheuttamaan jopa 7,2 magnitudin suuruisen järistyksen, ja läheisen Hosgrin siirroksen kanssa se aiheuttaa huomattavan uhan läheiselle ydinvoimalalle huolimatta siitä, että Pacific Gas & Electric väittää laitoksen kestävän jopa 7,5 magnitudin järistyksen.
Entäs Bob?
Helsingin Sanomien Mikael Fränti kirjoitti elokuvan tarinan olevan kääntymässä tragediaksi, kunnes Oz löytää siihen ”capralaista uskoa” ja ihmissuhdeongelmat selviävät. Hänestä Murray varastaa show’n alkupuolella, mutta Dreyfuss äityy lopussa ”jacknicholsonmaiseen hohtoon”. Video-oppaassa vuodelta 1994 Olavi Similä piti elokuvaa Murrayn karisman varaan rakennettuna humaanina, toimivana mutta vähän kasvottomaksi jäävänä komediana. Hän antoi elokuvalle kolme tähteä viidestä, mikä vastaa sanallista arviota ”hyvä”.
Eläinten hyvinvoinnin tutkimuskeskus
Eläinten hyvinvoinnin tutkimuskeskus on Helsingin yliopiston eri tiedekuntien kotieläinten hyvinvointitutkijoiden muodostama monitieteellinen asiantuntijayhteisö. Keskus tutkii kotieläinten käyttäytymistä ja hyvinvointia, mm. eläinten käyttäytymishäiriöitä, pitotapojen ja käsittelyn hyvinvointivaikutuksia sekä eläinten kokemaan kipua. Keskus on vuodesta 2008 lähtien järjestänyt yleisölle tarkoitetun Eläinten hyvinvointifoorumin. Keskuksen johtaja on eläinten hyvinvointitieteen professori Anna Valros.
Tsunamin jälkeen
Rooleissa
toimittajat
Carterit
diplomaatit
thait
Peabodyn perhe
Muuta
Sarjassa esiintyy myös joitakin uhreja, jotka olivat Thaimaassa kun tsunami iski. Ohjelma on myös saanut aikaan kritiikkiä siitä, kun joitakin tsunamin uhreja pyydettiin mukaan kuvauksiin.
Matti Hakkarainen (jääkäri)
thumb|150px|Matti Eino Hakkarainen thumb|200px|Polangenin kurssilaisia räjäytysharjoituksessa. Etuoikealla saksalainen kouluttaja luutnantti Albert Mellis Matti Eino Hakkarainen (12. marraskuuta 1893 Nurmes – 25. maaliskuuta 1918 Rautu) oli suomalainen jääkäriluutnantti. Hänen vanhempansa olivat maanviljelijä Tuomas Edvard Hakkarainen ja emäntä Riitta Ahonen. Hakkarainen syntyi Nurmeksessa. Hakkarainen kävi kansakoulun ja toimi kauppa-apulaisena Nurmeksessa ja Savonlinnassa.
Jääkäriaika
Hakkarainen kävi kansakoulun ja toimi kauppa-apulaisena Nurmeksessa ja Savonlinnassa. Hakkarainen liittyi vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 13. tammikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella. Hakkarainen siirrettiin pataljoonan täydennysjoukkoon 17. joulukuuta 1916, mistä hän palasi takaisin komppaniaansa 23. toukokuuta 1917. Hän otti osaa Polangenin erikoiskursseille vuonna 1917.
Kultajousi
Konserniin kuuluvat Westerback- ja Kultajousi-myymälät Suomessa, sekä Guldfynd, Hallbergs Guld ja Albrekts Guld-myymälät Ruotsissa. Yhtiön vakavaraisuuden osoituksena se on palkittu Suomen Vahvimmat- ja Menestyjä-sertifikaatein 2013.
Pääomasijoitusyhtiö Capman hankki Kultajousen omistukseensa 2001 ja myi sen vuonna 2006 ruotsalaiselle Iduna Groupille.
Nokia 9210 Communicator
Nokia 9210 Communicator on Nokian ensimmäinen Symbian-käyttöjärjestelmällä varustettu älypuhelin ja samalla myös ensimmäinen Symbian käyttöjärjestelmällä varustettu matkapuhelin sekä kolmas Communicator -sarjan älypuhelin 9000/9000i:n ja 9110/9110i:n jälkeen. Myöhemmin puhelimesta julkaistiin päivitetty 9210i -malli. Nokia 9210/9210i-malleja seurasi Nokia 9500 Communicator, sekä ilman kameraa ja WLAN:ia julkaistu versio Nokia 9300, joka ei kuitenkaan kantanut Communicator -nimikettä. Nokia 9210:aa edeltävät Communicatorit käyttivät GEOS-käyttöjärjestelmää.
9210:n käyttöjärjestelmä on Symbian OS v6.0, joka oli myös Symbianin ensimmäinen Symbian-niminen käyttöjärjestelmä (aik. Epoc). Puhelimen käyttöympäristö kuuluu Series 80 -sarjaan (ennen kutsuttu Crystaliksi), jonka jokaisessa puhelimessa on 640 × 200 pikselin kokoinen näyttö. Nokia 9210:n ja 9210i:n Series 80-versionumero on 1.0 (uudemmat kommunikaattorit käyttävät 2.0:aa).
Markkinoille tulonsa aikaan myytyihin kehittyneisiin puhelimiin verrattuna siitä puuttui GPRS ja Bluetooth, mikä oli melko paha puute, sillä laite oli tarkoitettu nimenomaan internetin ja tiedonsiirron tehokäyttöön. Laitteella pääsi kytkeytymään internetiin kuitenkin toisen laitteen, kuten tietokoneen kautta, käyttämällä langatonta infrapunayhteyttä tai sarjakaapelia.
Nokian aikaisempiin 9110/9110i -malleihin verrattuna siinä oli värinäyttö ja ns. kaupunki-GSM (EGSM 900/1800).
Nokia 9210:n kuuloke sijaitsee puhelimen takana, eli käyttäjä puhuu puhelimeen pitäen sen selkäpuolta poskeaan vasten. Puhelun saa kaiutinpuheluksi kun kääntää näppäimistön esiin.
Maahanmuutto
thumb|300px|Nettomuuttovirrat vuonna 2008. Positiivinen eli maahanmuutto maastamuuttoa suurempi (sininen), negatiivinen (oranssi), neutraali (vihreä) ja ei tietoja (harmaa). thumb|Argentiinaan saapuvia eurooppalaisia maahanmuuttajia 1800-luvulla. Maahanmuutto eli immigraatio tarkoittaa muuttoa johonkin maahan.
Maahanmuuton suuruus
Maahanmuuttajia on yli 200 miljoonaa, heistä Euroopassa 70,6 miljoonaa (vuonna 2005), Pohjois-Amerikassa 45,1 miljoonaa ja Aasiassa 25,3 miljoonaa. Noin 700 miljoonaa aikuista haluaisi muuttaa pysyvästi toiseen maahan, jos se olisi mahdollista. Halutuin määränpää on Yhdysvallat.
2000-luvun alku
Vuonna 2009 Suomeen muutti 26 699 henkilöä, kun vuonna 2000 luku oli 16 895 ja vuonna 1990 vastaava luku oli 13 558 henkilöä. Luvuissa on mukana myös Suomen kansalaiset. Mikäli huomioidaan ainoastaan ulkomaan kansalaiset, niin luku oli vuonna 2009 yhteensä 18 087 henkilöä. Suomessa asui vuonna 2008 ulkomaan kansalaisia, mukaan lukien kaksoiskansalaisia, yhteensä 143 256 henkilöä.
2010-luvulla
Suomeen muutti maahanmuuttajina vuosina 2011 (29 500 henkeä), 2012 (31 280 henkeä) , 2013 (31 940 henkeä) ja 2016 (34 905 henkeä).
Vuonna 2016 maahanmuuttajista oli ulkomaan kansalaisia 27 274. Suomeen muuttaneet koostuivat lähes täysin Euroopan unionin ulkopuolelta tulleista vuonna 2016. Muutto muista kuin Euroopan unionin maista lisääntyi huomattavasti edellisestä vuodesta. Maahanmuuttajia tuli vuonna 2018 eniten Irakista, josta tuli 3 069 muuttajaa.
Savela
Savela voi tarkoittaa ainakin seuraavia:
Maahanmuutto
2010-luvulla
Vuoden 2019 lopussa Suomen väestöstä ulkomaalaistaustaisia henkilöitä oli 423 494. Heistä oli ulkomailla syntyneitä 351 721.
Yhdysvallat
Vuonna 2006 Yhdysvalloissa oli 37,5 miljoonaa maahanmuuttajaa, ja heitä tulee lisää yli 1,5 miljoonaa vuodessa, josta melkein puolet laittomasti. 1,27 miljoonalle maahanmuuttajalle myönnettiin oleskelulupa vuonna 2006. Maahanmuuttajat tulevat lähinnä kehitysmaista (kärjessä Meksiko, Kiina, Intia ja Filippiinit joka vuosi 1998 alkaen).
Maahanmuuttopolitiikan kehitys Euroopassa
Useimpien Euroopan ja muun maailman kehittyneiden maiden väestöt vähenevät 2000-luvun alkupuolella kokonaishedelmällisyysluvun laskiessa ja ikääntyvät eliniän kasvaessa. Vuonna 2000 tällä odotettin olevan merkittäviä ja pitkäkestoisia seurauksia, jotka Yhdistyneiden kansakuntien mukaan pakottavat hallitukset tarkistamaan politiikkaansa maahanmuuton suhteen. Tuolloin YK totesi, että vähenevät väestöt ja työvoimat voidaan korvata ja huoltosuhde ylläpitää nykyisenä vain hyvin suurimittaisella korvaavalla maahanmuutolla.
Vuonna 2013 Kulttuuripoliittisen tutkimuksen edistämissäätiö totesi, että Euroopan maiden välillä on eroja maahanmuuttopolitiikassa. Kansallisten ryhmien oman kulttuurin ja identiteetin säilyttämiseen pyrkivää eli monikultturistista maahanmuuttopolitiikkaa harjoittavia maita olivat Euroopassa 1980-luvulla etenkin Ruotsi, Iso-Britannia ja Alankomaat. Myös Norja on lähestynyt monikulttuurisuutta. Alankomaat on tehnyt asiassa suunnanmuutoksen, mutta Ruotsissa ja Britanniassa politiikka on vuosituhannen jälkeen säilynyt suurin piirtein ennallaan. Sen sijaan Tanskassa on noudatettu sulauttavaa assimilaatiopolitiikkaa. Suomen maahanmuuttopolitiikka vuoden 1995 perustuslain uudistuksen jälkeen on ollut monikulttuurista. Erikoistutkija Pasi Saukkosen mukaan se on samalla ollut epäsuorasti sulauttavaa painottaessaan myös osallistumista yhteiskuntaan ja työelämään.
Monikulttuurista maahanmuuttopolitiikkaa on Euroopassa lisääntyvästi arvosteltu, ja käännökset sulauttavampaan suuntaan ovat olleet näyttäviä. Saksan liittokansleri Angela Merkel totesi vuonna 2010 monikulttuurisuuden epäonnistuneen. Iso-Britannian pääministeri David Cameron totesi saman vuonna 2011, samoin Ranskan presidentti Nicolas Sarkozy. Muita monikulttuurista maahanmuuttopolitiikkaa arvostelleita tahoja on runsaasti, kuten Australian pääministeri John Howard, Espanjan pääministeri José María Aznar , hollantilainen poliitikko ja Tilburgin yliopiston professori Paul Scheffer , Ruotsidemokraatit , Tanskan kansanpuolue , Hollannin hallitus, belgialainen puolue Vlaams Belang ja Suomessa Perussuomalaiset.
Moninaistuvan yhteiskunnan hallinnassa ei ole kovin hyvin onnistuttu Euroopassa. Monikulttuurinen maahanmuuttopolitiikka on motivoinut myös terroristi-iskuja, kuten 77 ihmisen kuoleman aiheuttanut isku Norjassa vuonna 2011.
Vuonna 2023 Saksan sosiaalidemokraattinen sisäministeri Nancy Faeser sanoi, että Saksan hallitus tähtää maahanmuuttopolitiikan aloittamiseen alusta. Uudella lakiesityksellä Saksa tekee itsestään houkuttelevan ”maailman fiksuille ihmisille”, Faeser totesi. Hän jatkoi, että: ”Oli valtava virhe, että tätä ei ole tehty aiemmin”. Vuoden 2023 keväällä Saksa oli suosituin ei-englanninkielinen opiskelumaa. Lisäksi pakolaisia ja turvapaikanhakijoita tulee maahan paljon. Saksan tarkoituksena on houkutella maahan lisää koulutettuja maahanmuuttajia. Faeserin mukaan ratkaisevaa työperäisen maahanmuuton houkuttelussa on muun muassa ilmapiiri, jossa maahanmuuttajat tuntevat olevansa tervetulleita maahan. Keväällä 2023 vireillä olleen lakiesityksen mukaan Saksa aikoi helpottaa erilaisia lupamenettelyitä ja osittain myös poistaa vaadittavia lupia kokonaan. Esimerkiksi ulkomailla hankittua ammattipätevyyttä ei tarvitsisi enää lain tultua voimaan luetuttaa hyväksi Saksassa, paitsi erikseen säännellyillä aloilla. Tulevaisuudessa Saksaankin saa tulla Euroopan unionin ulkopuolisista maista vuodeksi etsimään töitä, jos saa tarpeeksi pisteitä. Näitä pisteitä saa erinomaisesta englannin osaamisesta, saksan perustason kielitaidosta, alle 35 vuoden iästä ja valmiista ammattipätevyydestä ja työkokemuksesta. Saksan konservatiivinen oppositio on ollut huolestunut lisääntyneen ja lisääntyvän maahanmuuton kielteisistä puolista.
Maahanmuuton talousvaikutukset
Suomessa tehtyjen tutkimusten mukaan maahanmuutto ei juuri näytä vaikuttavan vastaanottajamaan palkkoihin. Maahanmuuton pitkän aikavälin vaikutukset riippuvat siitä, kuinka hyvin maahanmuuttajien kotouttaminen onnistuu. Kotouttamisohjelmat voivat olla tehokas apu maahanmuuttajien työllistymisessä lähtömaasta ja maahanmuuton syistä riippumatta.
Juhana Vartiaisen mukaan maahanmuuttajat voisivat parantaa Suomen huoltosuhdetta, ellei heidän työllisyysasteensa jää alemmaksi kuin kantaväestön. Maahanmuuttajat ovat keskimäärin kolmikymppisiä, mikä periaatteessa tuottaisi valtavan hyödyn Suomen kansantaloudelle, sillä lapset, nuoret ja vanhukset aiheuttavat kuluja. Näyttää kuitenkin siltä, että maahanmuuttajien työllisyyttä pitäisi nostaa, jotta huoltosuhde paranisi. Työvoimapolitiikkaa pitäisi parantaa. Myös vuonna 1999 aloitetut yksilölliset kotouttamissuunnitelmat johtivat VATT:n analyysin perusteella halvalla hyviin tuloksiin, korkeampaan työllisyyteen ja tuloihin.
Vuonna 2003 kahdentoista suurimman kansalaisuusryhmän joukossa huonoimmat huoltosuhteet olivat Somalian ja Irakin kansalaisilla (9,7 ja 9,2), parhaat Ison-Britannian ja Viron kansalaisilla (1,9 ja 2,2). Kaikkien ulkomaiden kansalaisten joukossa huoltosuhde oli 3,0 ja koko väestössä 2,2. Mikäli maahanmuuton avulla halutaan vahvistaa Suomen ikääntymisen myötä heikkenevää huoltosuhdetta, tulisi maahanmuuttajien huoltosuhteen olla kantaväestöä parempi.
Maahanmuuttajien lasten ongelmat kuten sairastavuus, koulutushalukkuuden vähyys ja rikollisuus olivat vuonna 2014 vain vähän suurempia kuin yhtä köyhien kantasuomalaisten lapsilla. Ongelmat näyttävät Juhana Vartiaisen mukaan johtuvan lähinnä pienituloisista vanhemmista eivätkä niinkään maahanmuutosta sinänsä.
Juhana Vartiaisen mukaan olisi syytä poistaa kokonaan yritysten ulkomaisen rekrytoinnin tarveharkinta. Näin saataisiin Suomeen ne ihmiset, jotka todella työllistyisivät. Kansanedustaja Anna Kontula teki tarveharkinnan poistamisesta lakialoitteen, jonka 103 kansanedustajaa allekirjoitti syksyllä 2017. Suomalaisista taloustieteilijöistä 79 prosenttia kannattaa tarveharkinnan poistamista, 6 prosenttia oli eri mieltä.
Maahanmuuton tarve
75 prosentin työllisyysasteen saavuttaminen edellyttää noin 150 000 hengen lisäystä työllisiin. Tämä edellyttää myös riittävää osaavan ulkomaisen työvoiman maahanmuuttoa.
Toimeentulotuki
Vuonna 2020 toimeentulotuen saajista Suomessa 30 prosenttia puhui äidinkielenään jotain muuta kieltä kuin suomea tai ruotsia. Pääkaupunkiseudulla osuus oli 51 prosenttia. Terveyden ja hyvinvoinnin laitoksen erikoistutkija Antti Kääriälän mukaan erityisesti Lähi-idästä ja Afrikasta kotoisin oleven ryhmässä pitkäaikainen toimeentulotuen käyttö oli yleisintä.
Humanitaarista suojelua saatettiin myöntää vuoteen 2016 asti turvapaikanhakijoille heidän kotimaansa huonon turvallisuustilanteen, kuten aseellisen sellkauksen tai vaikean ihmisoikeustilanteen takia. Tuki oli peruste oleskeluluvan myöntämiselle.
Vuonna 2018 Kelan maksamista toimeentuloa turvaavista etuuksista meni maahanmuuttajille noin 13 prosenttia. Samana vuonna 22 prosentille maahanmuuttajista maksettiin toimeentulotukea. Heistä humanitaarisista syistä Suomeen muuttaneista 74 prosentille maksettiin vuoden 2018 aikana toimeentulotukea, keskimäärin lähes yhdeksän kuukauden ajalta. Humanitaarisista syistä muuttaneita ovat esimerkiksi kiintiöpakolaisina ja turvapaikanhakijoina tulleet. Noin kolme neljästä humanitaarisista syistä Suomeen tulleesta elää sosiaalietuuksien varassa. Humanitaarisista syistä muuttaneiden asema työmarkkinoilla on vaikea ja toimeentulo on heikko. Ongelmaa voisi korjata parantamalla kotouttamista eli esimerkiksi kielenopetusta ja työllistymistä edistäviä palveluita. Puolueiden näkemyserot humanitaarisista syistä Suomeen muuttaneiden työllistymisen tuen suhteen liittyvät siihen, kuinka suurena ongelmana heikkoa työllistymistä pidetään.
Britannia
Vuonna 2014 julkaistun University College Londonin tutkimuslaitoksen selvityksen mukaan EU-maahanmuuttajien positiivinen panos (maksavat enemmän veroja valtiolle kuin saavat tulonsiirtoja) Britannian talouteen on ollut vuosina 2000–2011 yli 25 miljardia puntaa. Saman tutkimuksen mukaan EU:n ulkopuolelta tulleet maahanmuuttajat ovat saaneet 17 vuoden aikana (1995–2011) valtiolta 120 miljardia puntaa enemmän tulonsiirtoja kuin mitä he ovat maksaneet verotuloja valtiolle.
Tanska
Hallituksen raportin mukaan Tanskan maahanmuuttopolitiikan kiristykset ovat tuoneet 6,7 miljardin euron säästöt viimeisten 10 vuoden aikana. Pravdan mukaan arviolta 40 prosenttia Tanskan sosiaalitulonsiirroista maksetaan muslimimaahanmuuttajille.
Yhdysvallat
Yli 12 prosenttia yhdysvaltalaisista on siirtolaisia. Maa on ihmiskunnan historian monietnisimpia ja monikulttuurisimpia. Vaikka rotuerottelu lopetettiin vasta vuonna 1964, maan siirtolaispolitiikka on erittäin onnistunutta. Professori Marko Maunulan mukaan tämä johtuu siitä, että maahanmuuttajien on tehtävä töitä eikä elettävä tuilla.
Arveltu rikollisuus Yhdysvalloissa
Vuonna 2017 tehtyjen gallup-tutkimusten mukaan lähes puolet yhdysvaltalaisista uskoi, että maahanmuutto saa aikaan lisääntyvää rikollisuutta. Useat Yhdysvalloissa tehdyt tutkimukset kuitenkin osoittavat, että näin ei ole.
Yhdysvalloissa maahanmuuttajaväestöt ovat kasvaneet jo useiden vuosikymmenien ajan, mutta samaan aikaan väkivaltaisen rikollisuuden määrä on kuitenkin vähentynyt. Neljän yliopiston tekemässä laajassa, keväällä 2018 julkaistussa tutkimuksessa verrattiin maahanmuuttajien ja rikollisuuden määriä 200 suuren kaupungin alueella useiden vuosikymmenien ajalta. Valitut alueet olivat urbaaneja keskittymiä, kuten New York sekä pienempiä teollisuuskeskuksia, ja ne ulottuivat maahan laajalle alueelle.
Tutkimuksen tulokset osoittivat, että maahanmuuton vaikutus on ylipäätään joko se, että rikollisuuden määrä keskimäärin vähenee, tai että näillä kahdella asialla ei yksinkertaisesti ole mitään tekemistä toistensa kanssa, ja että tutkitusta 54 alueesta, joissa molempien määrä kasvoi, oli kyse yhteensattumista, eikä syistä ja seurauksista. Kuvio, jossa maahanmuuttajaväestö lisääntyi ja rikollisuus ei kasvanut toistui ristiriidattomasti vuosina 1980–2016. Myös tammikuussa 2018 julkaistussa tutkimuksessa pääteltiin ylivoimaisessa enemmistössä tutkimuksista havaitun, että maahanmuuton ja rikollisuuden välillä ei ole vastaavuutta, tai maahanmuutto on hyödyllinen siten, että maahanmuuttajayhteisöt tuovat taloudellista ja kulttuurista elpymistä asuinympäristöihinsä.
Rikollisuus Suomessa
Ulkomaalaisten tekemien rikosten määrä on lisääntynyt Suomessa 2000-luvulla. Esimerkiksi vuoden 2017 tammi–kesäkuussa Suomessa tehtiin 1 607 seksuaalirikosta, joista 1 146 tapauksessa epäillyn kansallisuus tiedettiin, ja 283 tapauksessa epäilty oli ulkomaalainen.
Jesuiittakirkko (Heidelberg)
thumb|300px|Jesuiittakirkko Heidelbergissä. Jesuiittakirkko on roomalais-katolinen kirkkorakennus saksalaisessa Heidelbergin kaupungissa, Baden-Württembergissä. Se sijaitsee Heidelbergin vanhankaupungin alueella. Rakennus edustaa arkkitehtoonisesti barokin tyylisuuntaa. Kirkon rakennustyöt aloitettiin vuonna 1712 arkkitehti Johann Adam Breuningin johdolla. Kirkontorni rakennettiin vuosina 1868-1872.
49.41111°N, 8.70778°W
Alcoholator
Alcoholator on kanadalainen thrash metal -yhtye. Se on julkaissut yhden studioalbumin.
Ken Mary
Ken Mary on yhdysvaltalainen muusikko, joka on työskennellyt rumpalina, tuottajana ja laulajana. Hän on tehnyt musiikkia eri genreissä heavy metallista kuoromusiikkiin. Mary tunnetaan parhaiten työstään yhtyeissä Fifth Angel, Alice Cooper, House of Lords, Accept ja Bonfire.
Hänen ammattimuusikon uransa alkoi Fifth Angel yhtyeessä. Vuonna 1986, hän siirtyi Alice Cooperin kiertueelle. Mary oli mukana Alice Cooperin Nightmare Returns - ja Raise Your Fist And Yell Tour – maailmankiertueilla. Hän oli mukana Raise Your Fist And Yell sekä The Life And Crimes Of Alice Cooper albumeilla. Kiertueiden päättytyä, Mary liittyi House of Lordsiin ja työskenteli tiiviisti Kissin Gene Simmonsin kanssa.
Vuonna 1989 Ken Mary liittyi Acceptin kiertueelle, kun rumpali Stefan Kauffmannin joutui keskeyttämään kiertueen terveydellisistä syistä. Myöhemmin Mary työskenteli Acceptin basistin Peter Baltesin kanssa Don Dokkenin yhtyeessä.
Marylla on SonicPhish studio Phoenixissä. Tällä hetkellä hän on arizonalaisen metalliyhtyeen Flotsam and Jetsam in rumpali.
Turtles
Turtles voi tarkoittaa ainakin seuraavia:
Astor Piazzolla
thumb|Astor Piazzolla vuonna 1971. thumb|Astor Piazzolla ja Horacio Ferrer noin vuonna 1970. Kuva oli myös Piazzollan levyn En Persona kannessa. Ástor Pantaleón Piazzolla (11. maaliskuuta 1921 – 4. heinäkuuta 1992) oli argentiinalainen säveltäjä, eräs kaikkien aikojen tunnetuimmista tangosäveltäjistä ja koko musiikkilajin uudistaja. Piazzollan kehittämä tango nuevo sekoitti perinteiseen argentiinalaiseen tangoon elementtejä erityisesti jazzista ja taidemusiikista. Länsimaisen taidemusiikin muotorakenteiden yhdistäminen tangon tuliseen intohimoon ja jazzin vapaaseen improvisaatiorevittelyyn sai aikaan valtavan myrskyn perinteisen argentiinalaisen tangon piirissä. Piazzollan tunnetuimpaan ja yleisimpään soitinkokoonpanoon, niin sanottuun Piazzolla-kvintettiin, kuuluvat bandoneón, viulu, piano, sähkökitara ja kontrabasso. Useat maailmankuulut muusikot, kuten viulisti Gidon Kremer ja sellisti Yo-Yo Ma, ovat sittemmin esittäneet ja levyttäneet laajalti Piazzollan tuotantoa.
Lapsuus ja nuoruus
Piazzolla syntyi Mar del Platan kaupungissa Argentiinassa Vicente ”Nonino” Piazzollan ja Asunta Mainettin ainoana lapsena. Perhe muutti New Yorkiin Piazzollan ollessa nelivuotias. Hän oppi soittamaan bandoneónia jo lapsena ja aloitti esiintymiset yhdeksänvuotiaana. Lapsuudessa suurimmat musiikilliset vaikuttajat nuoren muusikon elämässä olivat unkarilainen pianisti, Rahmaninovin oppilas Bela Wilda sekä kaikkien aikojen kuuluisin tangolaulaja Carlos Gardel. Wilda tutustutti Piazzollan Johann Sebastian Bachin musiikkiin ja opetti tämän rakastamaan sitä. Gardel taas huomasi 13-vuotiaan pojan kyvyt ja Piazzolla pääsi mukaan Gardelin tulevaan elokuvaan El Dia Que me Queiras yhdessä NBC Symphonyn kanssa. Nuoren ikänsä vuoksi häntä ei kuitenkaan otettu mukaan elokuvan promootiokiertueelle. Se saattoi pelastaa pojan hengen – vuotta myöhemmin Carlos Gardel menehtyi lentokoneen maahansyöksyssä Kolumbiassa kesken kiertueen.
1950-luku
Vuonna 1953 Piazzolla voitti Fabien Sevitsky-kilpailun teoksella Sinfonia Buenos Aires. Kilpailun voittajana Piazzollalle myönnettiin stipendi Nadja Boulangerin sävellysluokalle Pariisiin. Ensi alkuun nuori säveltäjä yritti salata tanguero-taustansa ja toimia klassisena säveltäjänä, mutta Boulangerin kuultua Astorin säveltämän tangon Triunfal tämä lausui tangomaailmassa kuuluisaksi tulleen kehotuksensa jatkaa tangon säveltämistä: ”Astor, klassiset kappaleesi ovat hyvin kirjoitettuja, mutta tämä on todellista Piazzollaa, älä koskaan jätä sitä taaksesi.” Boulangerin kannustus oli kimmokkeena tango nuevon syntyyn. Siinä missä aiemmin oli ollut joko taidemusiikki tai tango, Piazzolla yhdisti nyt tangon leiskuvan intohimon länsimaisen taidemusiikin muotorakenteisiin. Palattuaan Argentiinaan 1955 hän jatkoi tangon vallankumoustaan muuttaen tyylilajin kamarimusiikiksi ilman laulajaa tai tanssijoita, rikkoen myös perinteiset tango-orkesterikokoonpanot uusilla kokeiluilla. Perinteiset tanguerot olivat raivoissaan, mutta Piazzolla itse tiesi olevansa lopulta oikealla tiellään.
Muuta
Piazzollan taiteellisia työtovereita olivat muiden muassa runoilija Horacio Ferrer, kirjailija Jorge Luis Borges, laulaja Amelita Baltar, saksofonisti Gerry Mulligan ja sellisti Mstislav Rostropovitš. Baltarista tuli sittemmin hänen toinen vaimonsa. Astor Piazzollan musiikkia ovat esittäneet ja levyttäneet muiden muassa viulisti Gidon Kremer, sellisti Yo-Yo Ma, pianistit Emmanuel Ax ja Arthur Moreira Lima, Kronos Quartet sekä valtava määrä kaikenlaisia kokoonpanoja sooloinstrumenteista ja pienistä kamariryhmistä aina sinfoniaorkestereihin saakka.
Suomalaisista Piazzollan tulkkeina ovat tulleet tunnetuksi esimerkiksi harmonikkataiteilija, bandoneonisti Mika Väyrynen, tamperelainen InTime Quintet, jyväskyläläiset kvintetit Otra Vez sekä Quinteto Fuego, duo Milla Viljamaa & Johanna Juhola, Tango for Four, Novjaro Quintet sekä monet muut. Piazzollan lauluja ovat suomeksi levyttäneet Anneli Saaristo (Los pajaros perdidos, suom. Daniel Katz) ja Petri Kaivanto (Balada para mi muerte, Oblivion ja Vuelvo al sur, suom. Petri Kaivanto).
Ptyodactylus hasselquisti
Ptyodactylus hasselquisti (,, viuhkajalkagekko tai Hasselqvistin gekko) on gekkolaji. Laji on liikkeellä päivin ja öin. Viuhkavarvasgekon ravinto koostuu erilaisista hyönteisistä, mm. heinäsirkoista ja toukista. Laji on saalistaja, mutta ihmiselle vaaraton. Lajin koko on aikuisena noin 12–15 senttiä. Terraarioeläimeksi se on juuri sopiva. Gekko on myös oiva kiipeilijä ja voi kiivetä jopa sileimmillä pinnoilla. Nimi viuhkavarvasgekko tulee sen viuhkamaisista jaloista.
Ptyodactylus hasselquisti elää luonnonvaraisena alueella, joka ulottuu Egyptin itäosista Arabian niemimaalle Jemeniin ja Saudi-Arabiaan.
Verikurjenpolvi
Verikurjenpolvi (Geranium sanguineum) on monivuotinen ruohovartinen kasvi, jota kasvaa luonnonvaraisena suurimmassa osassa Eurooppaa. Laji on myös koristekasvi. thumb|vasen|Geranium sanguineum 'Striatum'
Ulkonäkö ja koko
Vankkajuurakkoinen verikurjenpolvi kasvaa 20–50 cm korkeaksi. Varsi on paksu ja harittavahaarainen. Varressa ja lehtiruodeissa on vaaleita, siirottavia hapsikarvoja. Paksuhkot ja kiiltävät lehdet ovat pyöreitä, kourasuonisia, syvään jakoisia sekä kapea- ja ehytliuskaisia. Aluslehdet ovat kukintavaiheessa usein jo kuihtuneita. Pitkäperäiset, 3–4 cm leveät kukat ovat tavallisesti yksittäin. Tummanpunaiset, matalasti lanttokärkiset terälehdet ovat huomattavasti verholehtiä pidempiä. Verikurjenpolvi kukkii Suomessa kesä-heinäkuussa. Hedelmykset ovat karvaisia.
Levinneisyys
Verikurjenpolvea kasvaa lähes koko Euroopassa Islantia, pohjoista Fennoskandiaa ja Pohjois-Venäjää lukuun ottamatta. Sitä tavataan myös Kaukasuksen alueelta. Pohjois-Amerikassa laji ei ole alkuperäinen. Suomessa verikurjenpolvea kasvaa Etelä- ja Lounais-Suomessa Uudeltamaalta Varsinais-Suomeen. Erityisen runsas laji on Ahvenanmaalla.
Elinympäristö
Verikurjenpolvi on tyypillinen kuivien paikkojen kasvi. Sitä kasvaa kivisillä rinteillä, kuivilla niityillä ja paahteisilla kallioilla. Laji on kalkinsuosija.
Käyttö
Verikurjenpolvea viljellään myös koristekasvina. Laji leviää toisinaan puutarhoista luontoon.
Valoelin
Valoelin on rauhanen, joka on joillakin, etenkin meressä elävillä, eläimillä. Madoilla, äyriäisillä ja nilviäisillä valoa syntyy rauhaseritteen joutuessa kosketuksiin veden hapen kanssa. Joillakin kehittyneemmillä eläimillä on valoa säteileviä fotogeenisiä soluja, ja niillä on lisäksi heijastin, valon kohdistava linssi ja joskus jopa värisuodatin. Syvänmeren kalmarit voivat peittää elimen varjostimella. Toisinaan valoa synnyttävät symbioottiset bakteerit, jotka käyttävät valoelimen eritettä ravinnoksi. Tällaiset elimet valaisevat jatkuvasti. Niitä on esimerkiksi mustekaloilla ja luukaloilla.
Joillakin kalalajeilla, kuten kroteilla, elimen tarkoitus on houkutella saaliit lähelle, ettei kalan tarvitse itse metsästää saalistaan. Syvänmerenkalat käyttävät yleisesti valoelimiä täkyinä. Syvänmerenkrottien houkutuselintä nimitetään escaksi. Täky on syvänmerenkroteille elintärkeä, joten kalan täytyy nopeasti syödä saalis, ennen kuin saalis ehtii syödä houkutuselimen.
SL Benfica
Sport Lisboa e Benfica on portugalilainen jalkapalloseura. Se on perustettu vuonna 1904. Benfica pelaa tällä hetkellä Portugalin korkeimmalla sarjatasolla. Sen kotikaupunki on Lissabon. Silloin seuran nimenä oli pelkkä Sport Lisboa, mutta sen yhdistyttyä vuonna 1908 Sport Club de Benfican kanssa, nimi vakiintui nykyiseen muotoonsa. Benficalla on perinteisen jalkapallon lisäksi toimintaa myös esimerkiksi Futsalissa, koripallossa, lentopallossa ja rugbyssa. Benfica on kansallisella puolella Portugalin menestynein seura kaikissa kilpailuissa. Euroopan kilpailuissa ainoastaan FC Porto on saavuttanut enemmän mestaruuksia.
Jalkapallojoukkue pelaa kotiottelunsa Lissabonin Estádio da Luz -stadionilla, jolle mahtuu 65000 katsojaa. Seuran värit ovat punainen ja valkoinen. Lisäksi Benficalla on symboleina kotka sekä "E Pluribus Unum" -motto, jonka voi kääntää "Yksi kaikkien ja kaikki yhden puolesta".
Suurimmat menestykset Benficalla ajoittuvat 1960-luvun alkuun, jolloin se voitti vuosina 1961 ja 1962 Euroopan Cupin kahdesti peräkkäin. 1960-luvulla joukkueessa pelasikin Eusébio, yksi Portugalin kaikkien aikojen parhaimmista jalkapalloilijista. Häviävänä osapuolena Euroopan Cupin finaaleissa Benfica on ollut vuosina 1963, 1965, 1968, 1988, 1990 ja 2013. Kansallisella puolella Benfican pahimpia kilpailijoita ovat FC Porto ja Sporting CP. Benfica on voittanut 33 Portugalin mestaruutta, joista viimeisimmän se saavutti Jorge Jesusin valmentamana vuonna 2014 kolmen vuoden tauon jälkeen. Kausi 2014 oli muutoinkin joukkueelle täydellinen. Liigamestaruuden seuraksi joukkue voitti sekä Portugalin Cupin että myös Liigacupin. Nykymuotoista liigacupia alettiin pelata kaudella 2007-2008, ja Benfica on ensimmäinen triplaan yltänyt joukkue.
Vuosina 1971–73 Benfica voitti peräti 29 sarjapeliä yhteen menoon.
Saavutukset
thumb|180px|E Pluribus Unum
Ahvenanmaan lippu
pienoiskuva|Ahvenanmaan [[pursilippu. Pursiseuran tunnus sijoitetaan lipun tangonpuoleiseen yläkulmaan.]] Ahvenanmaan lippu on Suomen itsehallinnollisen maakunnan Ahvenanmaan virallinen lippu. Sitä käytettiin ensimmäistä kertaa Maarianhaminassa 3. huhtikuuta 1954. Se on ainoa virallinen Suomen maakunnan lippu vastaavasti kuin Ahvenanmaa on Suomen ainoa itsehallinnollinen maakunta. Ahvenanmaan lippu on mittasuhteita lukuun ottamatta Ruotsin lipun kaltainen lisättynä punaisella ristillä symboloimaan Suomea. Lipussa yhdistyvät Ruotsin lipun sinikeltaiset värit ja Suomen vaakunan keltapunaiset värit.
Historia
Vielä 1950-luvulla Ahvenanmaalla oli yleisesti käytössä Ahvenanmaan lippuna epävirallinen lippu, joka muodostui kolmesta vaakasuorasta raidasta. Raidat olivat saman kokoisia, ja niistä ylin ja alin olivat sinisiä ja keskimmäinen keltainen. Tasavallan presidentti J. K. Paasikivi ei suostunut vahvistamaan lippua, koska katsoi sen, että lipun ainoat värit olivat samat kuin Ruotsin lipun värit, viittaavan epälojaalisuuteen Suomea kohtaan. Nykyisen lipun hän vuonna 1954 vahvisti, koska siinä on molemmat Suomen vaakunavärit punainen ja keltainen.
Lipun mitat ja värit
Lipun viralliset värit ovat:
Eläinten hyvinvointi
Eläinten hyvinvointi on käsite, jolla tarkoitetaan eläimen omaa kokemusta sen psyykkisestä ja fyysisestä olotilasta. Kokemus hyvinvoinnista voi vaihdella hyvästä huonoon. Hyvinvointi on laaja käsite, johon sisältyvät muun muassa eläimen fyysinen ja psyykkinen terveys, normaali kasvu, sekä hyvä hoito ihmisen huostassa oleville eläimille.
Käsitettä käytetään lähinnä kesytetyistä tai ihmisen hoidossa pidetyistä eläimistä, mutta sitä voidaan yhtä lailla soveltaa luonnonvaraisiin eläimiin.
Eläimen hyvinvointiin vaikuttavat sen mahdollisuudet sopeutua ympäristön tapahtumiin ja olosuhteisiin. Jos sopeutuminen ei onnistu tai aiheuttaa eläimelle jatkuvaa tai voimakasta stressiä, rasitusta tai patologisia muutoksia, eläimen hyvinvointi heikkenee. Eläinten hyvinvointiin voidaan vaikuttaa pito-olosuhteilla, hoidolla ja eläinjalostuksella.
Eläinten hyvinvointia tutkii mm. Helsingin yliopiston Eläinten hyvinvoinnin tutkimuskeskus. Eläinten hyvinvoinnin valvontaa ohjataan eläinsuojelulailla maa- ja metsätalousministeriön alaisuudessa. Ruokavirasto on keskeinen valvontaviranomainen. Eläinten hyvinvoinnin edistämistyötä tekevät muun muassa kansallinen eläinten hyvinvoinnin asiantuntijaverkosto Eläinten hyvinvointikeskus (EHK) sekä eläinsuojeluasiamies.
Maa- ja metsätalousministeriö perusti 2009 Tuotantoeläinten hyvinvoinnin neuvottelukunnan (ensimmäinen puheenjohtaja prof. Hannu Saloniemi) ja 2011 Seura- ja harraste-eläinten hyvinvoinnin neuvottelukunnan (ensimmäinen puheenjohtaja OTK Risto Rydman). Neuvottelukuntien jäseninä on eläinten omistajia, tutkijoita, eläinsuojelujärjestöjä, kotieläintuottajien ja eläinharrastusjärjestöjen edustajia, kuluttajia ja viranomaisia.
Suurin osa suomalaisista sanoo maksavansa enemmän lihasta, jos se lisäisi eläinten hyvinvointia, vaikka vain pieni osa harkitsee lihansyönnin vähentämistä.
Assaljärvi
Assaljärvi on kraatterijärvi Djiboutin itäisessä osassa. Se sijaitsee Tadjouranlahden läntisessä päädyssä Tadjourahin alueella Dikhilin alueen rajalla Itä-Afrikan hautavajoaman pohjoisosassa. Assaljärvi on suolajärvi, joka sijaitsee noin 155 metriä merenpinnan tason alapuolella Afarin syvänköalueella ollen koko Afrikan matalin kohta, ja kolmanneksi syvin painauma maailmassa Kuolleenmeren ja Genesaretinjärven jälkeen.
Järven vesi
Assaljärveen tulee vettä epäsäännöllisesti ja harvoin sateiden aikana. Siinä on myös lähteitä joista tulee lämmitä mineraalipitoista vettä. Alue on yksi kuumimmista paikoista maapallolla ja ilmanlämpö saattaa nousta 55 °C:n. Korkea lämpötila haihduttaa vettä järven alueella 8 kuutiometriä sekunnissa ja kun otetaan suolatasangot mukaan määrä nousee 17 kuutiometriin.
Assaljärven vesi on kymmenen kertaa suolaisempaa kuin merivesi. Sen suolapitoisuus on 34,8 (348 grammaa litrassa). Se on maailman suolaisin järvi Etelämantereen ulkopuolella ja on suolaisempi kun Kuollutmeri jonka suolapitoisuus on noin 33,7 prosenttia. Etelämantereella olevan Vandajärven vesi on kerrostunut kolmeen kerrokseen joiden suolapitoisuus vaihtelee, ja se saattaa olla suolaisempi kun Assaljärvi. Etelämantereella olevan Don Juan Pondn vesi on suolaisinta maailmassa. Sen suolapitoisuus vaihtelee yli 40:tä prosentista lähemmäksi viittäkymmentä prosenttia.
Afarit ja issat ovat kaivaneet Assaljärveltä vuosisatojen ajan suolaa jota he ovat vieneet karavaanella Etiopiaan ja käyneet siellä vaihtokauppaa jolla he ovat saaneet hankittua hiiltä, kahvia ja muita tarvitsemiaan tavaroita.
Assaljärvi liitettiin vuonna 2015 Unescon maailmanperintöluetteloon.
Scion tC
Scion tC käyttää Toyota Avensis -mallin pohjalevyä, ja Camryn 2,4-litraista 2AZ-FE nelisylinteristä rivimoottoria. vasen|pienoiskuva|Ensimmäisen sukupolven Scion tC. Nimi tC ei ole linjassa Scionin muiden mallien (xA, xB ja xD) kanssa koska nimeä xC käytettiin Volvon XC70- ja XC90-malleissa. Scionin mukaan tC on lyhenne sanoista "Touring Coupe".
Hosgrin siirros
Hosgrin siirros on merenalainen siirrosvyöhyke, joka sijaitsee Kalifornian rannikolla San Luis Obispon piirikunnan läheisyydessä. Pääasiallinen siirros on noin 140 kilometriä pitkä, ja sijaitsee Cambrian, San Simeonin, Morro Bayn, Baywood Park-Los Ososin ja Avila beachin yhteisöjen läheisyydessä. Koko siirrosvyöhyke (mukaan lukien sen haarat) on noin 420 kilometriä pitkä, ja se on San Andreasin siirrokesen oikea-lateraalinen osa.
Ominaisuudet
Hosgrin siirros on osa San Andreasin siirroshyöhykettä. Sen liike on ensisijaisesti käänteinen työntösiirros, kuten myös sivuttaisuuntainen siirros. Tutkijoiden mukaan Hosgrin siirros kykenee aiheuttamaan jopa 7,5 magnitudin maanjäristyksiä. 4. marraskuuta 1927 tapahtuneen Lompocin maanjäristyksen (7,1 magnitudia) arvioidaan saaneen alkunsa mahdollisesti kyseisestä siirroksesta.
Diablo Canyonin voimalaitos
Seismologit valvovat jatkuvasti Hosgrin siirroksen aktiivisuutta johtuen Diablo Canyonin ydinvoimalan läheisyydestä. Itse asiassa siirros on merellä vain 4 kilometrin päässä ydinvoimalasta. Vasta vuonna 2008 löydettiin uusi vieläkin lähempämä oleva siirros; Shorelinen siirros, vain noin 1,5 kilometrin päässä ydinvoimalasta.
Silent Killer
Silent Killer on Mustaschin kymmenes studioalbumi, joka julkaistiin 6. huhtikuuta 2018. Albumi on yhtyeen paluu juurille, ja yhtye on sanonut sen olevan siihen astisista julkaisuista raskain, nopein sekä synkin.
Albumi debytoi Ruotsissa Sverigetopplistanin neljännellä sijalla, ja Suomessa se nousi virallisen albumilistan yhdeksännelle sijalle sekä fyysisen albumilistan neljännelle sijalle.
Kappaleesta ”Libertà” kuvattiin musiikkivideo.
Vastaanotto
Albumi sai ristiriitaisen vastaanoton. Soundin arvioija totesi tarttuvien melodioiden ja keulahahmo Ralf Gyllenhammarin huutolaulun kannattelevan tasapaksua pakettia, vaikka yhtye onkin kyennyt hienoiseen musiikilliseen uudistumiseen. Keskisuomalaisen Lasse Lindqvist sanoi levyn viihdyttävän kuulijaansa tovin, mutta piti albumia niin kutsuttuna välialbumina, jonka kappaleanti on kovin samankaltaista.
Unkarin Grand Prix 1996
Unkarin Grand Prix 1996 oli Formula 1 -sarjan historian 593. osakilpailu, joka ajettiin 11. elokuuta 1996 Hungaroringilla. Williams-talli otti kilpailussa kaksoisvoiton, kun Jacques Villeneuve voitti ja Damon Hill oli toinen. Samalla Williams varmisti sekä kuljettajien että valmistajien maailmanmestaruuden. Vielä ei ollut kuitenkaan varmaa, kumpi kuljettajista tulisi voittamaan mestaruuden.
Mies tältä tähdeltä
Mies tältä tähdeltä on Jack Witikan ohjaama draamaelokuva vuodelta 1958. Tea Ista palkittiin elokuvasta naispääosa-Jussilla, Jack Witikka ohjauksesta ja Kalle Peronkoski kuvauksesta. Alko tuki elokuvaa, joka käsittelee alkoholismia.
Elokuvassa on erikoista se, että näyttelijöitä ei maskeerattu.
Juoni
Konttoristi Eero Koskinen (Kaarlo Halttunen) on riekkunut monta päivää ravintoloissa. Saavuttuaan työpaikalleen työnjohtaja myöntää Koskiselle potkut. Muutenkin Eeron vapaa-aika on mennyt ryyppyporukoissa, eikä nuori vaimo Eeron mielestä ymmärrä häntä. Perhe-elämä alkaa kärsiä alkoholikierteen vuoksi ja miehen elämä muutenkin on alamäessä.
Eero kärsii alkoholista yhä enemmän ja enemmän. Vaimo pysyy hyvin katkerana. Eeroa täytyisi auttaa, muuten luvassa ovat enää katuoja, parantola tai puuarkku.
Näyttelijätietoa
Pienissä sivurooleissa ovat mukana Pia Hattara ja Heimo Lepistö. Halttusen tulkitseman Koskisen tytärtä esittävä Elina Halttunen on siviilissäkin Halttusen tytär, tosin ei Tea Istan vaan avioliitosta Hilkka Helinän kanssa. Tea Ista oli naimisissa ohjaaja Jack Witikan kanssa.
Arviot
TV-Maailman kriitikko Henri Waltter Rehnström luonnehtii Juha Nevalaisen tarinaa karhean elämänmakuiseksi ja itse elokuvaa realistisen visuaaliseksi ennen 1960-luvun uutta aaltoa. ”Hienoimpia kotimaisia alkoholismin kuvauksia.”.
Valtion taidekokoelma
Suomen valtion taidekokoelma koostuu kahdesta suuresta taidekokoelmasta. Niistä toinen on valtion taidekokoelma ja toinen on Kansallisgallerian kokoelma.
Yli 12 000 teosta käsittävä valtion taidekokoelma on sijoitettuna julkisiin rakennuksiin. Sen hoidosta ja kartuttamisesta huolehtii Taiteen keskustoimikunnan yhteydessä toimiva valtion taideteostoimikunta. Valtion taidekokoelman hankkimista suunniteltiin jo vuonna 1939 hieman prosenttitaiteen hengessä, mutta vasta vuonna 1956 tehtiin päätös “julkisten rakennusten kaunistamisesta taideteoksilla”.
Ensimmäisen taideteostoimikunnan jäseniä olivat muun muassa Unto Pusa ja Aimo Tukiainen virkamiesten ohella. Aluksi teoksia hankittiin niihin rakennuksiin, joihin oli kulunut kustannusarviota vähemmän varoja, ja taidetta ostettiin alijäämällä. Toimikunnalle varattiin kuitenkin oma apuraha vuodesta 1970 alkaen.
Valtion taidekokoelman teoksia on noin 500 kotimaisessa ja 90 ulkomaisessa kohteessa, ja teosten sijoituspaikkoina on niin valtion virastoja, oikeustaloja kuin Suomen suurlähetystöjä. Kokoelmaan hankitaan aikalaistaidetta.
Showtime (täsmennyssivu)
Showtime voi tarkoittaa seuraavia asioita:
Pacatianus
thumb|200px|Pacatianuksen vuonna 248 lyöttämä [[antoninianus. Arvopuolella Pacatianuksen kuva ja teksti IMP TI CL MAR PACATIANVS P F I(N...) (Imperator Tiberius Claudius Marinus Pacatianus Pius Felix I[n](victus). Kääntöpuolella Rooman naishenkilöitymä ja teksti ROMAE AETER AN MIL ET PRIMO (Romae Aeternae anno millesimo et primo).]]
Tiberius Claudius Marinus Pacatianus (hallitsijanimeltään Imperator Tiberius Claudius Marinus Pacatianus pius felix Augustus, k. 248) oli roomalainen sotilas ja usurpaattori, joka julistautui Rooman keisariksi Moesian tai Pannonian provinssissa luultavasti huhtikuussa 248. Laillinen Rooman keisari oli tuolloin Philippus Arabs.
Kapinan tarkka syy on epävarmaa, mutta tiedetään että Tonavan alue oli tuohon aikaan toistuvasti goottien hyökkäyksien kohteena. Alueen roomalaisissa joukoissa oli suurta levottomuutta. 400-luvun lopulla ja 500-luvun alussa eläneen itäroomalaisen historioitsijan Zosimoksen mukaan Rooman armeijassa oli useita kurinpito-ongelmia. Pacatianuksen kapinan ajankohta tiedetään kolikoista. Se on luultavasti alkanut huhtikuussa 248, kun Pannonian tai Moesian joukot huusivat Pacatianuksen keisariksi. Hän saattoi ottaa Viminaciumissa sijainneet rahapajan haltuunsa, sillä ei tiedetä yhtään kolikkoa, joka olisi lyöty Philippus Arabsille Viminaciumissa vuonna 248/249.
Philippus lähetti senaattori Gaius Messius Quintus Deciuksen kukistamaan Pacatianusta, jonka omat joukot kuitenkin murhasivat pian kapinan alun jälkeen. Syytä tähän ei tiedetä. Pacatianus saattoi epäonnistua goottien hyökkäyksien torjumisessa.
Borg
Borg voi tarkoittaa seuraavaa:
Sukunimi
Sukunimeä Borg on käyttänyt usea suku. Tunnetuimpia ovat
Buffy the Vampire Slayer
Buffy the Vampire Slayer voi tarkoittaa ainakin seuraavia:
Yliperä
Yliperä voi tarkoittaa ainakin seuraavia:
Graptoliitit
Graptoliitit (Graptolithina) olivat muinaisia merenpohjan yhdyskuntaeläimiä, jotka elivät yläkambrikaudelta kivihiilikauden Mississippi-kauteen. Monet graptoliittifossiilit näyttävät hieroglyfikirjoitukselta, mihin niiden nimikin viittaa. Monesti graptoliitit ovat haaroittuvia. Graptoliitit kytketään yleensä esiselkäjänteisten (Hemichordata) luokkaan Pterobranchia, jotka ovat matomaisia pohjaeläimiä. Graptoliitteja on verrattu sukuihin Cephalodiscus ja Rhabdopleura.
Graptoliittejä esiintyy laajasti kerrostumissa eri puolilla maailmaa ja niiden evoluutio oli suhteellisen nopeaa. Siksi niitä käytetään yleisesti stratigrafiassa johtofossiileina kerrostumien ajoittamiseen. Brittigeologit jakavat ordovikin ja siluurin osiin graptoliittien mukaan.
Kiovan asema (Moskova)
Kiovan asema (, "Moskovan Kiovan-matkustaja-asema") on suuri rautatieasema Moskovan keskustan länsiosissa. Asemalta liikennöidään erityisesti lounaaseen kohti itäistä Keski- ja Etelä-Eurooppaa, esimerkiksi Ukrainan, Bulgarian ja Kreikan suuntaan. Kaukojunien ohella Kiovan asema on vilkas lähiliikenteen asema ja aeroexpress-junien lähtöpiste Moskovan Vnukovon lentoasemalle. Keskimäärin noin 70 000 matkustajaa kulkee aseman kautta päivittäin.
Asema rakennettiin vuosina 1914–1918. Vuoteen 1934 sen nimi oli Brjanskin asema.
Mark Fayne
Mark C. Fayne (s. 15. toukokuuta 1987 Nashua, New Hampshire, Yhdysvallat) on yhdysvaltalainen ammattilaisuransa lopettanut jääkiekkoilija. Fayne pelasi urallaan seitsemän kautta NHL-liigassa edustaen New Jersey Devilsiä ja Edmonton Oilersia.
Seuraura
Fayne pelasi Providence Collegen riveissä yliopistosarja NCAA:ssa neljän kauden ajan vuosina 2006-2010, viimeisellä kaudella hän toimi joukkueen kapteenina. Ennen tätä hänet oli varattu CHL:n varaustilaisuudessa numerolla 222 QMJHL-joukkue Halifax Mooseheadsiin. Fayne ei kuitenkaan Mooseheadsissa pelannut. Neljän NCAA-kauden aikana hän pelasi 139 ottelua tehden niissä 16 maalia ja yhteensä 49 tehopistettä. Lisäksi hän keräsi 105 rangaistusminuuttia.
Elokuussa 2010 Fayne teki tulokassopimuksen hänet varanneen Devilsin kanssa. Hän alkoi pelata ammattilaistasolla heti kaudella 2010-2011. Hän ehti pelata 16 ottelua Devilsin AHL-farmiseura Albany Devilsissä ennen kuin hänet nostettiin NHL-kokoonpanoon marraskuussa 2010. Fayne teki ensimmäisen NHL-maalinsa kymmenennessä ottelussaan iskiessään kiekon Phoenix Coyotesin maalivahti Ilya Bryzgalovin selän taakse. Tammikuussa hänet komennettiin takaisin Albanyyn, mutta vain alle viikkoa myöhemmin hänet kutsuttiin takaisin NHL:n puolelle. Fayne pelasi tulokaskaudellaan 19 AHL-ottelua sekä 57 NHL-ottelua. NHL:n puolella hän teki neljä maalia ja yhteensä 14 tehopistettä.
Seuraavalla kaudella 2011-2012 Fayne pelasi kaikissa Devilsin 82 runkosarjaottelussa. Niissä syntyi neljä maalia sekä 17 tehopistettä. Hän sai pudotuspeleissä tililleen kolme syöttöpistettä pelaamissaan 24 ottelussa, kun Devils eteni Stanley Cup -finaaleihin asti, mutta hävisi mestaruuden Los Angeles Kingsille. Kauden jälkeen Fayne teki Devilsin kanssa kahden vuoden ja keskiarvopalkaltaan 2,6 miljoonan dollarin arvoisen jatkosopimuksen.
Työsulkukaudella 2012-2013 Fayne pelasi 31 ottelua, joissa teki yhden maalin sekä viisi syöttöpistettä. Viimeisellä Devils-kaudellaan 2013-2014 Fayne teki 72 ottelussa neljä maalia ja 11 tehopistettä. Hän istui myös 30 rangaistusminuuttia.
Neljän Devilsin organisaatiossa pelatun kauden jälkeen Fayne siirtyi 1. heinäkuuta 2014 Edmonton Oilersiin, jonka kanssa teki neljän vuoden ja 14,5 miljoonan dollarin sopimuksen. Ensimmäisellä kaudellaan Edmontonissa Fayne pelasi 74 ottelua, joissa teki kaksi maalia sekä kuusi syöttöpistettä.
Fayne aloitti kauden 2015-2016 Oilersissa, mutta hänet tiputettiin 10. joulukuuta siirtolistan kautta AHL:n puolelle farmiseura Bakersfield Condorsiin. 21. joulukuuta hänet nostettiin takaisin NHL-kokoonpanoon.
Maajoukkueura
Fayne on edustanut maajoukkuetta vain kerran, kun hänet valittiin NHL:n tulokaskautensa jälkeen Yhdysvaltojen joukkueeseen vuoden 2011 maailmanmestaruuskilpailuihin. Hän pelasi turnauksen aikana neljässä ottelussa ja sai niissä yhden syöttöpisteen.
Amerikanmetsäviklo
Amerikanmetsäviklo, aikaisemmalta nimeltään erakkoviklo (Tringa solitaria) on pohjoisamerikkalainen kahlaajalintu. Lajin nimesi Alexander Wilson vuonna 1813.
Koko ja ulkonäkö
Linnun pituus on 18–21 senttiä, siipien kärkiväli 55–59 senttiä ja paino keskimäärin 45–50 grammaa. Amerikanmetsäviklo on metsäviklon vastine Pohjois-Amerikassa. Se muistuttaa sekä liroa että metsävikloa, mutta yläperä ei ole valkoinen, ja koivet ovat lyhyemmät. Sukupuolet ovat samanvärisiä.
Levinneisyys ja elinympäristö
Amerikanmetsäviklo pesii Pohjois-Amerikan pohjoisosissa, Alaskan keski- ja eteläosissa sekä Kanadassa. Maailman populaation koko on noin 150 000 yksilöä ja lajin kanta on elinvoimainen. Laji on muuttolintu, joka talvehtii pääasiassa Etelä-Amerikan sisäosissa mutta myös Keski-Amerikassa ja Länsi-Intian saaristossa. Lajia ei ole tavattu Suomessa. Amerikanmetsäviklon elinympäristöä ovat pohjoisen havumetsäalueen vesistöjen pirstomat täysi-ikäiset metsät ja metsiköt.